Euroopa Liidu Teataja L 340 , 24/12/2003 Lk 0065 - 0068



Komisjoni otsus, 10. detsember 2003, millega võetakse vastu 2004. eelarveaastal liikmesriikidele vahendite eraldamise kava ühenduses enim puudustkannatavatele isikutele sekkumisvarudest pärit toiduainete tarnimiseks (teatavaks tehtud numbri K(2003) 4868 all) (2003/903/EÜ) Euroopa Ühenduste Komisjon, võttes arvesse Euroopa Ühenduse asutamislepingut, võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks mõeldud toiduainete kindlaksmääratud organisatsioonidele tarnimise üldeeskirjad, [1] eriti selle artiklit 6, võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, [2] eriti selle artikli 3 lõiget 2, ning arvestades järgmist: (1) Komisjoni 29. oktoobri 1992. aasta määruse (EMÜ) nr 3149/92 (millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad) [3] artikli 2 kohaselt peab komisjon vastu võtma 2004. eelarveaasta vahendite jaotuskava. Kõnealuses kavas tuleks eeskätt kindlaks määrata maksimaalne rahaliste vahendite suurus, mis on kava täitmiseks iga meedet kohaldava liikmesriigi käsutuses ning sekkumisametite hallatavatest ladudest saadavate tooteliikide kogused. (2) Kavas osalevad liikmesriigid on esitanud määruse (EMÜ) nr 3149/9 artiklis 1 nõutud teabe. (3) Vahendite jaotamisel tuleb arvestada kogemusi ja seda, kui suures ulatuses liikmesriigid neile eelmistel aastatel eraldatud vahendeid kasutasid. (4) Kava edukaks elluviimiseks tuleks lubada vajalikke ühendusesiseseid ülekandmisi määruse (EMÜ) nr 3149/92 artiklis 7 sätestatud tingimustel. (5) Kava elluviimisel peaks määruse (EÜ) nr 2799/98 artikli 3 tähenduses rakendusjuhuks olema riiklike varude haldamise eelarveaasta alguskuupäev. (6) Kava eesmärki silmas pidades peaks toodete jaotamine toimuma aastaringselt. (7) Vastavalt määruse (EMÜ) nr 3149/92 artikli 2 lõikele 2 konsulteeris komisjon kava koostamisel peamiste organisatsioonidega, kes on kursis ühenduses enim puudustkannatavate inimeste probleemidega. (8) käesoleva otsusega ettenähtud meetmed on kooskõlas asjaomaste komiteede arvamusega, ON VASTU VÕTNUD KÄESOLEVA OTSUSE: Artikkel 1 2004. eelarveaastal tarnitakse määruse (EMÜ) nr 3730/87 kohaselt ühenduses enim puudustkannatavatele isikutele sekkumisvarudest pärit toiduaineid vastavalt I lisas sätestatud aastasele jaotuskavale. Artikkel 2 Lubatakse II lisas loetletud ühendusesiseseid ülekandmisi. Artikkel 3 Aastase jaotuskava rakendamisel on määruse (EÜ) nr 2799/98 artiklis 3 viidatud rakendusjuhu kuupäevaks 1. oktoober 2003. Artikkel 4 Kui jaotatavate toodete kogus ületab 500 tonni, lisavad osalevad liikmesriigid pakkumiskutsetesse sobivad sätted tagamaks, et I lisa punkti b tabelis näidatud koguste jaotamine aastase jaotuskava raames toimub mitmes järgus, et võtta arvesse heategevusorganisatsioonide suutlikkust. Artikkel 5 Käesolev otsus on adresseeritud liikmesriikidele. Brüssel, 10. detsember 2003 Komisjoni nimel komisjoni liige Franz Fischler [1] EÜT L 352, 15.12.1987, lk 1. Määrust on muudetud määrusega (EÜ) nr 2535/95 (EÜT L 260, 31.10.1995, lk 3). [2] EÜT L 349, 24.12.1998, lk 1. [3] EÜT L 313, 30.10.1992, lk 50. Määrust on viimati muudetud määrusega (EÜ) nr 1921/2002 (EÜT L 293, 29.10.2002, lk 9). -------------------------------------------------- I LISA Aastane jaotuskava 2004. aastaks a) Kõnealuse kava rakendamiseks iga liikmesriigi käsutuses olevad rahalised vahendid (eurodes) | Liikmesriik | Eraldis | Belgia | 3439000 | Taani | 168000 | Kreeka | 10899000 | Hispaania | 37286000 | Prantsusmaa | 47453000 | Iirimaa | 207000 | Itaalia | 56481000 | Luksemburg | 42000 | Portugal | 14146000 | Soome | 2879000 | Kokku | 173000000 | b) Ühenduse sekkumisvarudest jaotamiseks võetavate tooteliikide kogused igas liikmesriigis, maksimaalselt punktis a sätestatud väärtuse piires (tonnides) | Liikmesriik | Toode | Teravili | Riis (koorimata) | Või | Piimapulber | Veise- ja vasikaliha (rümba massina) | Belgia | 7000 | 2000 | 600 | | | Taani | | | | | 53 | Kreeka | 26000 | 15630 | | 1500 | | Hispaania | 70000 | 24520 | 6430 | | | Prantsusmaa | 58000 | 27077 | | 15200 | | Iirimaa | | | 60 | | | Itaalia | 90000 | 15000 | 12248 | | | Portugal | 15000 | 15000 | 2278 | | | Soome | 15000 | | | 595 | | Kokku | 281000 | 99227 | 21616 | 17295 | 53 | c) Luksemburgile ühenduse turult ostmiseks eraldatud vahendid: - piimapulber: 26000 eurot, - veise- ja vasikaliha: 16000 eurot. -------------------------------------------------- II LISA 2004. aasta kava raames lubatud ühendusesisene ülekandmine Toode | Kogus (tonnides) | Omanik | Saaja | Teravili | 26000 | ONIC, Prantsusmaa | Kreeka põllumajandusministeerium | Teravili | 70000 | ONIC, Prantsusmaa | FEGA, Hispaania | Teravili | 15000 | ONIC, Prantsusmaa | INGA, Portugal | Teravili | 90000 | ONIC, Prantsusmaa | AGEA, Itaalia | Riis | 2000 | Ente Risi, Itaalia | BIRB, Belgia | Riis | 15000 | FEGA, Hispaania | INGA, Portugal | Piimapulber | 15200 | BIRB, Belgia | Prantsusmaa põllumajandusministeerium | --------------------------------------------------